Document ID: 32001R2193

KOMISIJAS REGULA (EK) Nr. 2193/2001
(2001. gada 12. novembris),
ar kuru groza Regulu (EK) Nr. 2138/97, ar ko nosaka homogēno olīveļļas ražošanas zonu robežas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju1, kurā jaunākie grozījumi izdarīti ar Regulu (EK) Nr. 1513/20012,
ņemot vērā Padomes 1984. gada 17. jūlija Regulu (EEK) Nr. 2261/84, ar ko nosaka vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām3, kurā jaunākie grozījumi izdarīti ar Regulu (EK) Nr. 1639/984, un jo īpaši tās 19. pantu,
tā kā:
(1) Regulas (EEK) Nr. 2261/84 18. pantā paredz, ka olīvu ieguve un eļļas ieguve ir nosakāma pa homogēnajām ražošanas zonām, pamatojoties uz rādītājiem, ko iesniedz ražotājas dalībvalstis.
(2) Ražošanas zonu robežas ir noteiktas pielikumā Komisijas 1997. gada 30. oktobra Regulā (EK) Nr. 2138/97, ar ko nosaka homogēno olīveļļas ražošanas zonu robežas5, kurā jaunākie grozījumi izdarīti ar Regulu (EK) Nr. 1979/20016. Administratīvu un strukturālu iemeslu dēļ homogēnās zonas Spānijā būtu jāgroza attiecībā uz 2001./2002. tirdzniecības gadu.
(3) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2138/97 pielikuma D punktā iedaļu ar nosaukumu "Comunidad autnoma Andalucía" groza saskaņā ar šīs regulas pielikumu.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro no 2001. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 12. novembrī

Labels: 18
17
6